http://www.loc.gov/mods/v3 http://www.loc.gov/standards/mods/v3/mods-3-2.xsd
Nové prvky v cezhraničnej spolupráci dohľadov nad bankami a výzvy pre európske dohľady
Vymedzenie právomocí, zodpovedností a povinností dohľadu nad bankami v krajinách Európskej únie je súčasťou Smernice Európskeho parlamentu a Rady 2006/48/ES o začatí a vykonávaní činností úverových inštitúcií (známa tiež ako Capital Requirements Directive – CRD). Základné rozdelenie právomocí a zodpovedností je definované v súlade s pravidlami jednej bankovej licencie v EÚ a s pravidlami výkonu konsolidovaného dohľadu. V zmysle pravidla jednej bankovej licencie má každá banka s licenciou vydanou v jednom členskom štáte právo podnikať prostredníctvom pobočky v ktoromkoľvek inom členskom štáte. Základnú zodpovednosť za výkon dohľadu nad takýmito pobočkami má dohľad, ktorý vydal banke licenciu, tzv. domovský dohľad. Dohľad v členskom štáte, kde podniká pobočka, sa nazýva hostiteľský dohľad.